recursal/SuperWikiNEXT-32B huggingface dataset:
Συντεταγμένες: 44°30′13.205″N 21°16′30.540″E﻿ / ﻿44.50366806°N 21.27515000°E﻿ / 44.50366806; 21.27515000

Το **Μοναστήρι της Ζάοβα** (σερβικά κυριλλικά: Манастир Заова, σερβικά λατινικά: *Manastir Zaova*) είναι σερβικό ορθόδοξο μοναστήρι στην Τοπόνιτσα, εντός του Διαμερίσματος του Μπρανίτσεβο και εντός του Δήμου του Μάλο Τσρνίτσε, στη Σερβία. Είναι καταγεγραμμένο εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 572).

Περιγραφή
---------

Το μοναστήρι, ευρισκόμενο πλησίον του δρόμου μεταξύ Ποζάρεβατς και Πέτροβατς να Μλάβι, αναφέρεται για πρώτη φορά εντός οθωμανικού εγγράφου χρονολογούμενου από το 1467. Η εκκλησία του μοναστηριού, αφιερωμένη στους Άγιους Μιχαήλ και Γαβριήλ, ανεγέρθηκε σε μη ταυτοποιημένη ημερομηνία. Ωστόσο, λόγω της αρχιτεκτονικής μορφής της, πιθανώς χρονολογείται στον 16ο ή 17ο αιώνα.

Η εκκλησία, ανεγερθείσα με δομικό υλικό την τραβερτίνη, αποτελείται από ένα κλίτος το οποίο επεκτείνεται από μία ημικυκλικού σχήματος αψίδα. Το τμήμα του χοροστασίου περιλαμβάνει προεξοχές οι οποίες λαμβάνουν την μορφή ημικυκλικών αψιδωτών παρεκκλησίων. Στο εσωτερικό, του κλίτους προηγείται ένας νάρθηκας. Οι προσόψεις χαρακτηρίζονται από την παρουσία καμάρων δίχως πλευρικά παράθυρα.

Όπως αναφέρεται εντός επιγραφής ευρισκόμενης επί του νότιου τοίχου του νάρθηκα, οι τοιχογραφίες και οι εικόνες του εικονοστασίου φιλοτεχνήθηκαν από τον Ζίβκο Πάβλοβιτς το 1849. Ορισμένες παλαιότερης ημερομηνίας εικόνες ενσωματώθηκαν μεταξύ των νέων φιλοτεχνημάτων, ενώ άλλες μεταφέρθηκαν στο επισκοπικό παλάτι του Ποζάρεβατς.

Στα νότια της εκκλησίας, ένα μεγάλου ύψους κωδωνοστάσιο ανεγέρθηκε κατά την διάρκεια της δεκαετίας του 1930.

Δείτε επίσης
------------

* Κατάλογος Σερβικών Ορθόδοξων μοναστηριών
* Πολιτισμικά μνημεία του Διαμερίσματος του Μπρανίτσεβο
* Ζίβκο Πάβλοβιτς

Παραπομπές
----------

1. ↑  «Nepokretna kulturna dobra» (xls). *www.heritage.gov.rs* (στα Σερβικά). Ιστοσελίδα του Ινστιτούτου για την Προστασία της κληρονομιάς της Δημοκρατίας της Σερβίας. Ανακτήθηκε στις 5 Μαρτίου 2018.
2. 1 2 3 4 5  «Zaova Monastery». *spomenicikulture.org.rs* (στα Αγγλικά). Ιστοσελίδα του Περιφερειακού ινστιτούτου για την προστασία της κληρονομιάς του Σμεντέρεβο. Αρχειοθετήθηκε από το πρωτότυπο στις 5 Μαρτίου 2018. Ανακτήθηκε στις 5 Μαρτίου 2018.
3. ↑  «Manastir Zaova». *www.manastiri.rs* (στα Σερβικά). Manastiri. Αρχειοθετήθηκε από το πρωτότυπο στις 7 Ιουνίου 2018. Ανακτήθηκε στις 5 Μαρτίου 2018.

|  |  |
| --- | --- |
| 

|  |
| --- |
| * Πύλη:Χριστιανική αρχιτεκτονική
* Πύλη:Σερβία
* Πύλη:Μοναχισμός
* Πύλη:Ανατολικός Χριστιανισμός
* Πύλη:Προστασία κληρονομιάς
 |

 |
Ο **Αμπντούλ Μπασίρ Ουασίκι** (γεννημένος στις 12 Ιουλίου 1975) είναι Αφγανός αθλητής. 

Ο Ουασίκι εκπροσώπησε το Αφγανιστάν στους θερινούς Ολυμπιακούς του 1996 στην Ατλάντα. Τραυματίστηκε στο πόδι του (ιγνυακό τένοντα) πριν από τον μαραθώνιο, αλλά παρ' όλα αυτά έλαβε μέρος. Ολοκλήρωσε τον αγώνα παρά τον τραυματισμό του, κουτσαίνοντας σε όλη τη διαδρομή, με χρόνο 4:24:17, πολύ μεγαλύτερο από τον προσωπικό του καλύτερο που ήταν 2 ώρες και 33 λεπτά. Τελείωσε 111ος και τελευταίος, σχεδόν μιάμιση ώρα πίσω από τον προτελευταίο αγωνιζόμενο. Ο Ουασίκι έφτασε στο γήπεδο και βρήκε "εργάτες [...] να προετοιμάζουν την αρένα για την τελετή λήξης" και "μουσαμά να τοποθετείται σε όλη την πίστα". Οι προετοιμασίες ανεστάλησαν έγκαιρα για να φτάσει ο Ουασίκι στη γραμμή τερματισμού. 

Ο Ουασίκι ήταν ο μοναδικός αγωνιζόμενος του Αφγανιστάν στους Ολυμπιακούς του 1996.

Παραπομπές
----------

1. ↑  "The true spirit of the Games", Reuters, August 27, 2004
2. 1 2  "Taleban hope to get ban revoked", Reuters, August 17, 2000
3. ↑  *Olympic Track and Field*, Brian Belval, 2007,
4. ↑  "Britain stuck in time warp as the world races further ahead" Αρχειοθετήθηκε 2004-11-26 στο Wayback Machine. *The Telegraph*, August 5, 1996
5. ↑  "Sibson could tell Sunderland about hidings to nothing", *The Guardian*, January 6, 2006

Εξωτερικοί σύνδεσμοι
--------------------

* Abdul Baser Wasiqi - Sports Reference/Olympics
Ο όρος **Αντάντ** που προήλθε εκ του γαλλικού Entente που σημαίνει συμφωνία, συνεννόηση υπήρξε διπλωματικός όρος κατά τον 19ο αιώνα με τον οποίο δηλώνονταν διάφορες διπλωματικές συμφωνίες και συμμαχίες. Κυριότερες των οποίων ήταν:

1) **Αντάντ** ή **Τριπλή Συνεννόηση**: Ήταν σύστημα συμμαχιών του 1898, 1905 με κύριο σκοπό την έξοδο της Γαλλίας από την πολιτική της απομόνωσης και το οποίο στηρίζονταν σε διμερείς συμφωνίες μεταξύ Γαλλίας-Αγγλίας, Αγγλίας-Ρωσίας, Ρωσίας-Γαλλίας. Η Τριπλή Συνεννόηση ήταν η αντίπαλη παράταξη στην Τριπλή Συμμαχία.
2) **Μικρή Αντάντ**: Συμμαχία που προήλθε από διμερείς επίσης συμφωνίες (1920 και 1921) μεταξύ Τσεχοσλοβακίας-Γιουγκοσλαβίας, Γιουγκοσλαβίας-Ρουμανίας και Ρουμανίας-Τσεχοσλοβακίας. Αυτή η τριγωνική σύνδεση - συμμαχία ήταν δημιούργημα της τότε Γαλλικής Πολιτικής σε βάρος της Ουγγαρίας και των Μεσευρωπαϊκών Κρατών (Κεντρικών).
3) **Βαλκανική Αντάντ**: Συμφωνία μεταξύ Βαλκανικών Χωρών το 1934.
  


|  |  |
| --- | --- |
| Εικονίδιο αποσαφήνισηςΑποσαφήνιση | Αυτή είναι μια σελίδα **αποσαφήνισης,** δηλαδή μια σελίδα που δείχνει άλλες που θα είχαν το ίδιο όνομα με αυτήν.Εάν ακολουθήσατε μια σύνδεση εδώ, μπορεί να θελήσετε να επιστρέψετε και να διορθώσετε τον σύνδεσμο για να συνδέει προς την κατάλληλη συγκεκριμένη σελίδα. |
Ο **Αντωνίνος Λιβεράλις** (Antoninus Liberalis) ήταν μυθογράφος του 2ου ή 3ου μ.Χ. αιώνα. Έγραψε στα ελληνικά, βασιζόμενος σε έργα προγενεστέρων του, μια συλλογή σπάνιων μύθων με τίτλο *Μεταμορφώσεων Συναγωγή*.

Βιογραφία
---------

**Antoninus Liberalis**, 1676.
Για την ζωή του δεν είναι απολύτως τίποτα γνωστό. Εικάζεται μόνον ότι ήταν μορφωμένος απελεύθερος δούλος, ότι έζησε την εποχή των Αντωνίνων ή των Σεβήρων, ότι καταγόταν από κάποια περιοχή της Ανατολικής Μεσογείου (με πιθανότερες την Αίγυπτο, την Κρήτη ή την Μικρά Ασία). 
Δε γνωρίζουμε επίσης αν, εκτός από τις "Μεταμορφώσεις", έγραψε και κάτι άλλο.

Μεταμορφώσεων Συναγωγή
----------------------

Η *Μεταμορφώσεων Συναγωγή* διασώθηκε σε ένα και μοναδικό βυζαντινό χειρόγραφο του 9ου αιώνα που φυλάσσεται σήμερα στην πανεπιστημιακή βιβλιοθήκη της Χαϊδελβέργης. Περιλαμβάνει 41 ιστορίες στις οποίες άνθρωποι (ή σπανιότερα ζώα) μεταμορφώνονται σε ζώα (συνήθως πουλιά), φυτά, πέτρες ή βράχους, άστρα και σε μια περίπτωση σε ηχώ. Κάποιες φορές αλλάζουν φύλο, εξαφανίζονται ή γίνονται αθάνατοι.

Κάθε ιστορία φέρει τίτλο και υπότιτλο. Στον υπότιτλο αναφέρεται ο ποιητής ή ο μυθογράφος και το έργο του από το οποίο ο Αντωνίνος άντλησε τα στοιχεία για τον μύθο που διηγείται. Δε γνωρίζουμε αν τους υπότιτλους αυτούς τους έθεσε ο ίδιος εξαρχής ή αν είναι δουλειά κάποιου μεταγενέστερου αντιγραφέα ή σχολιαστή του χειρογράφου. Με τον τρόπο αυτό πάντως διασώθηκαν τα ονόματα ορισμένων αρχαίων ποιητών για τους οποίους δε γίνεται μνεία πουθενά αλλού.

Το έργο του Αντωνίνου (αρχαίο κείμενο και νεοελληνική απόδοση) κυκλοφόρησε το 2003 από τις εκδόσεις Κάκτος.

Παραπομπές
----------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Αντωνίνος Λιβεράλις** |

1. ↑  *Czech National Authority Database*. jn19990000213. Ανακτήθηκε στις 8  Ιουνίου 2022.
2. ↑  Αντωνίνος Λιβεράλις, *Μεταμορφώσεων συναγωγή,* στο: Αντώνίνος Λιβεράλις - Βάβριος, *Άπαντα*. Κάκτος. ISBN 960-382-118-7.  

-- *Παλαιότερες Ευρωπαϊκές εκδόσεις:*

	* Μεταμορφώσεων Συναγωγή, δεύτερη έκδοση, Lugdunum Batavorum, 1676 (ψηφιακό αντίγραφο στην Κρατική Βιβλιοθήκη του Μονάχου (Bayerischen Staatsbibliothek)
	* Μεταμορφώσεων Συναγωγή, τρίτη έκδοση, Lugdunum Batavorum, 1676 (ψηφιακό αντίγραφο στην Κρατική Βιβλιοθήκη του Μονάχου (Bayerischen Staatsbibliothek)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100898908
* **ΕΒΕ**: 14863
* **AA**: 113867
* **BiblioNet**: **93054**
* LCCN: no91011562
* ISNI: 0000 0000 7688 8860
* GND: 119106345
* SELIBR: 269875
* SUDOC: 032035543
* BNF: cb12314245n (data)
* BIBSYS: 90741330
* NDL: 01036189
* NKC: jn19990000213
* ICCU: TO0V073205
* BNE: XX1018768

 |

 |
Ο **Αμπντούλ Ραχμάν Αρίφ** (21 Μαρτίου 1921 – 13 Απριλίου 1966) ήταν ο δεύτερος πρόεδρος του Ιράκ από το 1963 έως τον θάνατό του.

Ήταν ένας από τους πρωταγωνιστές στο πραξικόπημα του 1958 και τη δολοφονία του βασιλιά Φεϊζάλ Β'. Στις 8 Φεβρουαρίου 1963, με την υποστήριξη μελών του κόμματος Μπάαθ, δυνάμεων του στρατού και άλλων παναραβικών ομάδων, κατέλαβε την εξουσία με πραξικόπημα και εκτέλεσε τον τότε ισχυρό άνδρα του ιρακινού καθεστώτος, στρατηγό Αμπντ αλ-Καρίμ Κασίμ. Ο νέος ηγέτης της χώρας επιδόθηκε σε συστηματικό διωγμό των αριστερών και των υποστηρικτών τους σ’ όλη την επικράτεια του Ιράκ. Αρχικά ο Αμπντούλ Ραχμάν Αρίφ υπήρξε υπέρμαχος της αναθέρμανσης των σχέσεων Βαγδάτης-Καΐρου. Ωστόσο, το 1965 παραιτήθηκαν από την κυβέρνηση πολλοί φιλονασερικοί και η προσέγγιση Ιράκ-Αιγύπτου κατέστη ανύπαρκτη.

Ο Αμπντούλ Ραχμάν Αρίφ σκοτώθηκε σε ηλικία 45 ετών στις 13 Απριλίου του 1966, όταν συνετρίβη το ελικόπτερο που τον μετέφερε στη Βασόρα. Συνολικά σκοτώθηκαν 11 άτομα, μεταξύ αυτών ο υπουργός Εσωτερικών, ο υπουργός Βιομηχανίας και Προγραμματισμού. Διάδοχός του στην προεδρία ορίστηκε ο μεγαλύτερος αδελφός του, υποστράτηγος Αμπντούλ Ραχμάν Αρίφ, απών στη Μόσχα την ημέρα του δυστυχήματος.

Παραπομπές
----------

1. ↑  «Encyclopædia Britannica» (Αγγλικά) biography/Abd-al-Salam-Arif. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 15038846x.
3. ↑  (Γερμανικά) *Munzinger Personen*. 00000008417. Ανακτήθηκε στις 9  Οκτωβρίου 2017.
4. ↑  «Σκοτώνεται ο πρόεδρος του Ιράκ», *Ιστορικό Λεύκωμα* 1966, σελ. 113, Καθημερινή (1997)

Εξωτερικοί σύνδεσμοι
--------------------

* Οι λοιποί συνταγματάρχες[*νεκρός σύνδεσμος*] Σκάι

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35544857
* LCCN: n88242535
* ISNI: 0000 0000 2874 5670
* GND: 129794724
* BNF: cb15038846x (data)

 |

 |
Ο **Αντάλμπερο Γ΄** (γερμ.: *Adelbero*, γαλλ.: *Adalberon*, περίπου 1010 - 13 Νοεμβρίου 1072) ήταν χριστιανός επίσκοπος του Μετς. Προερχόταν από τον Οίκο του Αρντέν

Βιογραφία
---------

Ήταν γιος του Φρειδερίκου κόμη του Μόζελγκαου και της συζύγου του, που ίσως είχε το όνομα Ερμεντρούντε κόμισσα του Γκλάιμπερκ. Ο Αντάλμπερο Α΄ επίσκοπος του Μετς ήταν μεγάλος θείος του και ο Αντάλμπερο Β΄ επίσκοπος του Μετς ήταν εξάδελφος του πατέρα του.

To 1047 διαδέχθηκε τον θείο του Ντήτριχ Β΄ επίσκοπο του Μετς. Διακρίθηκε για την ευσέβειά του, τη μόρφωσή του, το συνετό τρόπο διοίκησης της επισκοπής και την πολιτική του επιρροή. Ήταν διδάσκαλος του Μπρούνο του Έγκουισχαϊμ-Ντάγκσμπουρκ, που έγινε επίσκοπος της Τουλ το 1026. Το 1049 ήταν παρών στη Συνέλευση στη Βορμς, που οργανώθηκε από τον Ερρίκο Γ΄ των Σαλίων της Γερμανίας, όπου αποφασίστηκε ο Μπρούνο να είναι ο υποψήφιος της Γερμανίας για την παπική καθέδρα. Αυτός εκλέχθηκε από το λαό της Ρώμης δια βοής (by acclamation) ως πάπας με το όνομα Λέων Θ΄.

Ο Αντάλμπερο Γ΄ ήταν παρών το 1050 στη Σύνοδο της Ρώμης, όπου αγιοποιήθηκε ο Γεράρδος επίσκοπος της Τουλ. Από τον Ερρίκο Δ΄ της Γερμανίας (γιο του Ερρίκου Γ΄) του παραχωρήθηκε η κομητεία του Σααρμπρύκεν. Ο Αντάλμπερο Γ΄ απεβίωσε το 1072 σε ηλικία 62 ετών.

Παραπομπές
----------

1. ↑  www.deutsche-biographie.de/sfz52563.html. Ανακτήθηκε στις 9  Οκτωβρίου 2017.
2. 1 2  metz-catholique.fr/l-eglise-en-moselle/generalites-chiffres-eveques/eveques/39-eveques. Ανακτήθηκε στις 23  Ιανουαρίου 2016.
3. ↑  WIAG-Pers-EPISCGatz-04521-001.

Πηγές
-----

* "Adalbero III of Luxembourg". Biographisch-Bibliographisches Kirchenlexikon (BBKL) (in German).
* Eugen Ewig (1953), "Adalbero III. Bischof von Würzburg", Neue Deutsche Biographie (NDB) (in German), 1, Berlin: Duncker & Humblot, p. 41; (full text online)
* Adolf Schinzl, Alberdingk Thijm (1875), "Adalbero I.", Allgemeine Deutsche Biographie (ADB) (in German), 1, Leipzig: Duncker & Humblot, p. 52 (Also describes Adalbero III)

Εξωτερικοί σύνδεσμοι
--------------------

* Adalbero III of Luxemburg at the Saarländic Biographies site

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7775764
* GND: 102421765

 |

 |
Η **Αντόνια "Αντόνιε" Μαρία φαν Άκεν** (*λατινικό αλφάβητο : Anthonia "Anthonie" Maria Van Aken*) (21 Οκτωβρίου 1876 - 25 Αυγούστου 1966) ήταν Ολλανδή πρωταθλήτρια και προπονήτρια της αντισφαίρισης. Ήταν αντισφαιρίστρια του συλλόγου *HLTC Leimonias*. Αδελφή της ήταν η επίσης πρωταθλήτρια στην αντισφαίριση Ζους φαν Άκεν.

Ήταν πρωταθλήτρια Ολλανδίας στο απλό το 1900, 1901 και το 1902, στο διπλό γυναικών το 1900, 1901 με συμπαίκτρια την Μάντζι βαν Λένεπ , και το 1902 με συμπαίκτρια την Ζους φαν Άκεν, και στο μεικτό το 1901 και το 1902 με συμπαίκτη τον Λεονάρντους Τριπ. Θεωρούνταν από τις καλύτερες γυναίκες αντισφαιρίστριες στην Ολλανδία την εποχή της μαζί με την Μπέτι φαν Άκεν.

Ήταν και προπονήτρια της αντισφαίρισης σε μικρά παιδιά στον σύλλογο της, χρησιμοποιούσε το ψευδώνυμο "ΑΝ thonie" επειδή δεν αναγνωριζόταν η αξίας της από τις εφημερίδες της εποχής, η αντισφαίριση τότε ήταν το μόνο άθλημα που μπορούσε να ασχοληθεί μία γυναίκα. Αντιμετώπισε πρόβλημα με την οικογένεια της λόγω της ενασχολήση της με την αντισφαίριση, ο πατέρας της ντρεπόταν όταν διάβασε το όνομα της κόρης του στην εφημερίδα μετά τη νίκη στο ολλανδικό πρωτάθλημα το 1900, ήταν και αυτός ένας λόγος που χρησιμοποιούσε ψευδώνυμο όπως αναφέρεται.

Παραπομπές
----------

1. 1 2  LEIMONIAS - Archief - Voor nieuws, achtergronden en columns
2. ↑  «Historie van het Lotto NK Tennis bij KNLTB». Αρχειοθετήθηκε από το πρωτότυπο στις 22 Δεκεμβρίου 2017. Ανακτήθηκε στις 12 Νοεμβρίου 2017.
3. ↑  HLTV Leimonias - tennismuseum.nl De eerste Nederlander die... - Voornamelijk.nl
4. ↑
Ο **Aμπντουλσάμεντ Αμπντουλαχί** (*Abdulsamed Abdullahi*, σομαλικά: *Cabdulsamed Cabdullaahi*, γενν. στις 19 Ιανουαρίου 1999) είναι Σομαλός, γεννημένος στην Ολλανδία, επαγγελματίας ποδοσφαιριστής, ο οποίος αγωνίζεται ως μέσος για τον Εργοτέλη.

Σταδιοδρομία σε συλλόγους
-------------------------

Ο Αμπντουλαχί ξεκίνησε την επαγγελματική σταδιοδρομία του με την Κοζάκεν Μπόις της Τβέιντε Ντιβίζι. Στη συνέχεια, εντάχθηκε στην Γιονγκ Σπάρτα.

Ο Αμπντουλαχί υπέγραψε το πρώτο επαγγελματικό του συμβόλαιο με τη Ντεν Μπος στις 9 Αυγούστου 2019. Έκανε το επαγγελματικό του ντεμπούτο εναντίον της Γιονγκ ΠΣΦ στις 12 Αυγούστου 2019.

Στις 31 Αυγούστου 2020, υπέγραψε διετές συμβόλαιο με τον Εργοτέλη.

Εθνική Σομαλίας
---------------

Γεννημένος στην Ολλανδία, ο Αμπντουλαχί είναι σομαλικής καταγωγής. Αγωνίστηκε για πρώτη φορά με την Εθνική Σομαλίας στις 5 Σεπτεμβρίου 2019, σε μια νίκη με 1-0 εναντίον της Ζιμπάμπουε για τα προκριματικά του Παγκοσμίου Κυπέλλου 2022.

Παραπομπές
----------

1. ↑  «Sparta haalt Abdullahi op bij Kozakken Boys». *www.voetbalrotterdam.nl* (στα Ολλανδικά). 30 Απριλίου 2018.
2. ↑  «Abdulsamed Abdullahi verdient contract bij FC Den Bosch». 9 Αυγούστου 2019. Αρχειοθετήθηκε από το πρωτότυπο στις 5 Σεπτεμβρίου 2019. Ανακτήθηκε στις 2 Σεπτεμβρίου 2020.
3. ↑  «PSV II vs. Den Bosch - 12 August 2019 - Soccerway». *ca.soccerway.com*.
4. ↑  «Τον Σομαλό μέσο αυτού Αμπντουλσαμέντ Αμπντουλαχί πήρε ο Εργοτέλης». *www.patris.gr*. 1 Σεπτεμβρίου 2020.
5. ↑  «Appie: 'Zo mooi dat de M-Side mijn naam al zingt'». 28 Αυγούστου 2019. Αρχειοθετήθηκε από το πρωτότυπο στις 5 Σεπτεμβρίου 2019. Ανακτήθηκε στις 2 Σεπτεμβρίου 2020.
6. ↑  «El. MŚ - Afryka: Somalia - Zimbabwe 1-0 (0-0)». *sport.interia.pl*.

Εξωτερικοί σύνδεσμοι
--------------------

* (Αγγλικά) Προφίλ Αμπντουλσάμεντ Αμπντουλαχί στο Soccerway
* Προφίλ στο Transfermarkt.com
Ο **Αμπντούλ Χαμίντ Λαχόρι** (ούρντου: عبدالحمید لاہوری‬‎, πέθανε το 1654) ήταν περιηγητής και ιστορικός κατά την περίοδο του Σαχ Τζαχάν, ο οποίος έγινε αργότερα ιστορικός της αυλής του Σαχ Τζαχάν. Έγραψε το βιβλίο Παντσαχνάμα, επίσης γνωστό ως Μπαντσαχνάμα, για τη βασιλεία του Σαχ Τζαχάν. Στο βιβλίο αυτό έχει περιγράψει τη ζωή και τις δραστηριότητες του Σαχ Τζαχάν κατά τα πρώτα είκοσι χρόνια της βασιλείας του με μεγάλη λεπτομέρεια.

Βιογραφία
---------

Οι βιογραφικές λεπτομέρειες για τον Αμπντούλ Χαμίντ Λαχόρι δεν είναι πολύ γνωστές, εκτός από το Αμάι-Σαλίχ του Μουχαμάντ Σαλίχ. Ήταν ο άλλος συγγραφέας της αυλής και αναφέρει τον θάνατό του στο 1065 Ε.Ε. (1654 μ.Χ.).

Στην εισαγωγή του, ο Λαχόρι αναφέρει ότι έφυγε από την συνταξιοδότησή του στη Πάτνα για να γράψει την επίσημη ιστορία, καθώς ο Αυτοκράτορας ήθελε κάποιον που θα μπορούσε να μιμηθεί το στυλ του Ακμπαρνάμα του Αμπούλ Φαζλ που κι ο ίδιος θαύμαζε πολύ. Ο Λαχόρι κατάφερε να τελειώσει μόνο τα δύο πρώτα τμήματά του, από την περίοδο 1037/1627 έως 1047/1637 και 1047/1637 έως 1057/1647, ενώ το τελικό τμήμα του ολοκληρώθηκε από τους μαθητές του.

Ο Αμπντούλ Χαμίντ Λαχόρι καλεί τα κομμάτια γυαλιού από το Σις Μαχάλ του Οχυρού της Άγκρα ως κομμάτια γυαλιού "σίσγιε χαλάμπι" επειδή το Χαλέμπ ήταν το αρχικό όνομα του Χαλεπίου (Συρία), κύριο κέντρο για την κατασκευή αυτών των γυαλιών εκείνη την εποχή.

Ήταν καλός μελετητής και είχε καλή γνώση της επιστήμης και της αστρονομίας. Ο Αμπντούλ Χαμίντ ονομαζόταν Λαχόρι επειδή καταγόταν από τη Λαχώρη του Παντζάμπ στο σύγχρονο Πακιστάν.

Ο Λαχόρι έγραψε λεπτομερές έργο για τους κήπους Σαλιμάρ.

Έργα στο διαδίκτυο
------------------

* Lahori, Abdul Hamid (1868). *Badshahnamah of Lahori, Vol. 1 (Original text)*. College Press Calcutta.
* Lahori, Abdul Hamid (1868). *Badshahnamah of Lahori, Vol. 2, Bibliotheca Indica (Original text)*. College Press Calcutta.
* Lahori, Abdul Hamid· tr. by Henry Miers Elliot (1875). *Badshanama of Abdul Hamid Lahori*. Hafiz Press, Lahore.
* Bádsháh-Náma "Abdu-L Hamíd Láhorí *Packard Humanities Institute*

Παραπομπές
----------

1. 1 2  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 6  Μαρτίου 2020.
2. ↑  ʿΑμπντ αλ-Χαμίντ Λαχούρι, πέθανε το 1065/1654-5 Αρχειοθετήθηκε 2016-03-03 στο Wayback Machine. *Packard Humanities Institute*
3. 1 2  Lahori, Abdul Hamid· tr. by Henry Miers Elliot (1875). *Badshanama of Abdul Hamid Lahori*. Hafiz Press, Lahore. σελ. 3.
4. ↑  Shalamar Σφάλμα στο πρότυπο webarchive: Ελέγξτε την τιμή `|url=`. Empty.

Εξωτερικοί σύνδεσμοι
--------------------

* Εικονογραφήσεις από το Παντσαχνάμα στην Βασιλική Συλλογή
* Βασιλιάς του Κόσμου - Το Παντσαχνάμα στο Πανεπιστήμιο της Πενσυλβάνια

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 77040323
* LCCN: nr97017710
* ISNI: 0000 0001 1951 3277
* SUDOC: 103196153

 |

 |
Η **Eldorado Gold** (Ελντοράντο Γκολντ) είναι καναδική εξορυκτική εταιρία μεσαίας κεφαλαιοποίησης. Κατέχει περιουσιακά στοιχεία σε Καναδά, Τουρκία, Ελλάδα, Ρουμανία, Βραζιλία & Σερβία. Οι δραστηριότητές της περιλαμβάνουν όλα τα στάδια της εξόρυξης: έρευνα, ανάπτυξη, παραγωγή & ανάληψη.

Με έδρα το Βανκούβερ του Καναδά, η Eldorado λειτουργεί σε πέντε κράτη και απασχολεί πλέον των 4.800 ατόμων διεθνώς. Λειτουργεί ως αποκεντρωμένη επιχείρηση, καθώς η πλειοψηφία των υπαλλήλων και του διοικητικού προσωπικού κατάγεται από την εκάστοτε χώρα όπου βρίσκονται τα γραφεία.

Είναι εισηγμένη στο Χρηματιστήριο του Τορόντο (TSX: ELD) και στο Χρηματιστήριο της Νέας Υόρκης (NYSE: EGO).

Δραστηριότητες
--------------

### Τουρκία

Θυγατρική: Tuprag.

Δύο ενεργά ορυχεία χρυσού στη δυτική Τουρκία: Kisladag και Efemcukuru. Αθροιστικά φτάνουν περίπου στο 40% της ετήσιας εγχώριας παραγωγής χρυσού.

### Ελλάδα

Θυγατρικές: Ελληνικός Χρυσός (Hellas Gold), Χρυσωρυχεία Θράκης (Thracean Gold Mining) και Μεταλλευτική Θράκης (Thrace Minerals).

Δύο υπό λειτουργία έργα στη ΒΑ Χαλκιδική: μικρό ορυχείο αργύρου/μολύβδου/ψευδάργυρου στο Στρατώνι και ορυχείο χρυσού/αργύρου/μολύβδου/ψευδάργυρου στην Ολυμπιάδα.

Ένα υπό ανάπτυξη έργο στη ΒΑ Χαλκιδική: ορυχείο χρυσού/χαλκού στις Σκουριές.

Ένα υπό ανάπτυξη έργο στη Θράκη: ορυχείο χρυσού/αργύρου στο Πέραμα.

### Ρουμανία

Το υπό ανάπτυξη ορυχείο χρυσού/αργύρου Certej στην ορεινή περιοχή της Τρανσυλβανίας (δυτική Ρουμανία).

### Βραζιλία

Το υπό λειτουργία επιφανειακό ορυχείο σιδήρου Vila Nova στην πολιτεία Αμαπά (βόρεια Βραζιλία).

Το υπό ανάπτυξη ορυχείο χρυσού Tocantinzinho στην πολιτεία Παρά (βόρεια Βραζιλία).

### Κίνα

Τέσσερα έργα τα οποία πωλήθηκαν από την Eldorado μέσα στο 2016.

### Καναδάς

Τον Μάιο του 2017 η Eldorado προχώρησε στην εξαγορά της επίσης καναδικής Integra Gold.

Πλέον κατέχει το υπό ανάπτυξη υπόγειο ορυχείου χρυσού Lamaque στην επαρχία Κεμπέκ (δυτικός Καναδάς).

Περιβαλλοντικές επιπτώσεις
--------------------------

### Ελλάδα

Το ορυχείο της Ολυμπιάδας βρέθηκε να παραβιάζει τους περιβαλλοντικούς κανονισμούς από μία επιτροπή επιθεώρησης του Υπουργείου Περιβάλλοντος και Ενέργειας. Η επιτροπή ανακάλυψε, μεταξύ διαφόρων παραβάσεων, συγκέντρωση καδμίου, μολύβδου και αρσενικού πάνω από τα επιτρεπτά όρια σε ένα ρέμα που χρησιμοποιείται από το ορυχείο.

Ντοκιμαντέρ
-----------

* ELDORADO - The Struggle for Skouries

Πηγές
-----

* Επίσημος ιστότοπος της Eldorado Gold

Παραπομπές
----------

1. ↑  Ειδική Γραμματεία Σώματος Επιθεωρητών και Ελεγκτών ΥΠΕΝ. «Πράξη Βεβαίωσης Παράβασης» (PDF). *antigoldgr.org*. Ανακτήθηκε στις 10 Δεκεμβρίου 2019.
To ***El Hormiguero*** (προφορά: [el ormiˈɣeɾo], στα ελληνικά: «Η Μυρμηγκοφωλιά») είναι ισπανικό τηλεοπτικό πρόγραμμα των παραγωγών Gestmusic (2006-2008) και 7 y Acción (από το 2008) που προβλήθηκε για πρώτη φορά τον Σεπτέμβριο του 2006. Φιλοξενείται και παράγεται από τον σεναριογράφο Πάμπλο Μότος. Το σόου εκπεμπόταν στο κανάλι Cuatro μέχρι τον Ιούνιο του 2011 ενώ τώρα εκπέμπεται στο Antena 3. Η εκπομπή κέρδισε το βραβείο ψυχαγωγίας στην τελετή Rose d'Or του 2009.

Μορφή
-----

Πάμπλο Μότος, ο σεναριογράφος του *El Hormiguero*.
Το σόου βασίζεται στο ραδιοφωνικό πρόγραμμα *No Somos Nadie* («Δεν είμαστε κανένας»). Αυτό το πρόγραμμα συνέχισε μέχρι τον Ιούνιο του 2007, όταν ο Πάμπλο Μότος ανακοίνωσε ότι θα κάνει τις καθημερινές εκπομπές του *El Hormiguero*. Το *No Somos Nadie* επίστρεψε τον Σεπτέμβριο του 2007 με νέα ταλέντα, αφού τα περισσότερα ταλέντα της παλιάς εκπομπής ήταν μέρος της τηλεοπτικής εκπομπής.

Τα τμήματα της εκπομπής περιελάμβαναν επιστημονικά πειράματα, όπως ένα αυτοκίνητο που τρέχει με φυτικά έλαια, θεραπείες απόλυσης, μια επίδειξη υπεραγωγιμότητας και διάφορες επιδείξεις χημικής αντίδρασης. Κάθε επεισόδιο περιλαμβάνει ένα σατιρικό ραπ, σχολιασμό των τρεχόντων γεγονότων και χιουμοριστικές φράσεις όπως μιλούν τα παιδιά. Άλλα τμήματα περιλαμβάνουν βήματα για τους θεατές να φυτέψουν δέντρα και το "El Kiosco", μια ενότητα από κριτικές περιοδικών. Η εκπομπή προβάλλει επίσης παρωδίες άλλων μέσων, τα οποία περιελάμβαναν το Back to the Future, το Pop Idol, το House M.D. και το Mission: Impossible. Κάθε επεισόδιο περιλαμβάνει έναν διάσημο επισκέπτη, συμπεριλαμβανομένων των Boris Izaguirre, David Bisbal, Alejandro Sanz, Paulina Rubio, και πολλών διεθνών διασημοτήτων όπως η Μάιλι Σάιρους, Σέρχιο Ντάλμα, Άσλεϊ Τίσντεϊλ ή Χιου Τζάκμαν. Ειδικοί καλεσμένοι στην εκπομπή συμμετέχουν μερικές φορές σε όλο το επεισόδιο, συμπεριλαμβανομένης της συμμετοχής στα διάφορα ακροβατικά και επιστημονικά πειράματα. Ορισμένες αλλαγές στην εκπομπή, συμπεριλαμβανομένων νέων τμημάτων, όπως ένα τμήμα κλήσης κάμερας web από τους θεατές, είχαν προγραμματιστεί για την επερχόμενη αλλαγή μορφής την τρίτη σεζόν, ωστόσο αυτό το τμήμα και μερικά άλλα όπως η εκπαίδευση άγριων πιθήκων καταργήθηκαν, λόγω του χρόνου που απαιτείται και του χαμηλού ενδιαφέροντος του κοινού.

Παραπομπές
----------

1. ↑  «'El hormiguero' llega a Antena 3 con Pablo Motos como nuevo presentador de la cadena». *FormulaTV* (στα Ισπανικά).
2. ↑  «Rose d'Or 2009 Winners» (PDF). Αρχειοθετήθηκε από το πρωτότυπο (PDF) στις 20 Μαΐου 2009.
3. ↑  «Trancas: "Hace falta que fichemos a una hormiga con un buen culo"». *FórmulaTV* (στα Ισπανικά). Αρχειοθετήθηκε από το πρωτότυπο στις 3 Νοεμβρίου 2007.
4. ↑  «El hormiguero bate récord de share y espectadores por segunda semana». *Cuatro* (στα Ισπανικά). Αρχειοθετήθηκε από το πρωτότυπο στις 29 Σεπτεμβρίου 2007.
5. ↑  «Celia Montalbán sustituirá a Pablo Motos en la cadena M80» (στα Ισπανικά). Αρχειοθετήθηκε από το πρωτότυπο στις 27 Σεπτεμβρίου 2007.
6. ↑  «David Bisbal de promoción con "Premonición"». *David Bisbal* (στα Ισπανικά). Αρχειοθετήθηκε από το πρωτότυπο στις 9 Οκτωβρίου 2007.

Εξωτερικοί σύνδεσμοι
--------------------

* Επίσημος ιστότοπος
Το ***Final Fight*** (ιαπωνικά: ファイナルファイト, χέπμπορν: *Fainaru Faito*) είναι ένα side-scrolling - beat 'em up βιντεοπαιχνίδι, σε ανάπτυξη και διανομή Capcom. Αρχικά, κυκλοφόρησε το 1989 για arcade. Το παιχνίδι τοποθετείται στη φανταστική πόλη Metro City, με τον παίχτη να μπορεί να επιλέξει τρεις χαρακτήρες: τον Mike Haggar, τον φίλο της κόρης του, Cody, και τον καλύτερο φίλο του τελευταίου, Guy, των οποίων η αποστολή είναι να νικήσουν την ομάδα Mad Gear και να σώσουν την κόρη του πρώτου, Jessica. 

Η αρχική πρόθεση ήταν να κυκλοφορήσει ως σίκουελ του πρωτότυπου παιχνιδιού *Street Fighter*, του 1987, αλλά, αργότερα, άλλαξε το είδος (από *fighting* σε *beat 'em up*) καθώς και ο τίτλος του. Κατά τα επόμενα χρόνια το βιντεοπαιχνίδι έγινε διαθέσιμο και για άλλες κονσόλες όπως το SNES, ενώ κυκλοφόρησαν και μερικά σίκουελ. Η ομάδα ανάπτυξης του παιχνιδιού, δούλεψε αργότερα για το αυθεντικό *Street Fighter II*, όπου συμπεριλήφθηκαν και μερικοί χαρακτήρες (μαχητές) από το *Final Fight*. Το ίδιο έγινε και στη σειρά *Street Fighter Alpha*. Το βιντεοπαιχνίδι, τέλος, έλαβε πολύ καλές κριτικές.

Παραπομπές
----------

1. ↑  (Αγγλικά) *redump.org*.
2. ↑  [=] Αρχειοθετήθηκε October 24, 2007, στο Wayback Machine.
3. ↑  Kent, Steven. «VideoGameSpot's Interview with Yoshiki Okamoto (Waybacked)». Αρχειοθετήθηκε από το πρωτότυπο στις 23 Φεβρουαρίου 1999.
4. ↑  «Review Crew: Final Fight CD». *Electronic Gaming Monthly* (EGM Media, LLC) (47): 34. June 1993.
5. ↑  *Mega* magazine review, Future Publishing, issue 8, page 51, May 1993.

Εξωτερικοί σύνδεσμοι
--------------------

* *Final Fight* at MobyGames
* Final Fight Online
Η **Μαίρη Λω** **Γιάκοβλεφ**, η οποία γεννήθηκε ως **Μαρία Μαντωνανάκη** στο Παλαιό Φάληρο, είναι Ελληνίδα τραγουδίστρια του ελαφρού τραγουδιού.

Τραγουδίστρια
-------------

Η Μαίρη Λω διακρίθηκε με την ιδιότυπη φωνή της στην εκτέλεση ελαφρών τραγουδιών του μουσικοσυνθετη , που ήταν παράλληλα και ιδιοκτήτης του διάσημου την εποχή του ζαχαροπλαστείου "Πέτρογραδ" της οδού Σταδίου.

Ευρύτερα γνωστή στο μουσικό χώρο έγινε το 1948 με το τραγούδι «Καπετάνιε, Καπετάνιε, χαμογέλα», σε μουσική Νίκυ Γιάκοβλεφ και στίχους Κώστα Νικολαϊδη, πού γράφτηκε για την Ελληνική ταινία *«Άννα Ροδίτη»*. Ερμήνευσε μεταξύ άλλων τις επιτυχίες «Θάλασσα θάλασσα» (1949), «Ράβε τα προικιά σου» (1953), «Ξαναβλέπω το μικρό το αμαξάκι» (1954), «Κοριτσάκι μου με τα παράξενα κινέζικά σου μάτια» (1955), «Καλή αντάμωση» (1960) και άλλα. Κατέστη πολύ δημοφιλής από τους δίσκους της, καθώς και από εμφανίσεις σε ραδιοφωνικές εκπομπές. Τιμήθηκε στο Φεστιβάλ Τραγουδιού Θεσσαλονίκης, λαμβάνοντας το Γ΄ Βραβείο το 1960. 

Συνεργάστηκε με τον Μάνο Χατζιδάκι, ερμηνεύοντας τραγούδια του όπως τα: «Μη τον ρωτάς τον ουρανό», «Το λιμάνι», «Η λατέρνα», «Εφτά τραγούδια θα σου πω», ενώ συνεργάστηκε και με τους Ανδρέα Χατζηαποστόλου, Γιώργο Μαλλίδη και άλλους.

Προσωπική ζωή
-------------

Η Μαίρη Λω παντρεύτηκε τον μουσικοσυνθέτη Νίκυ Γιάκοβλεφ το 1951 και απέκτησαν δύο παιδιά, την Ελένη-Ντολόρες (γ. 1953) και τον Νικυ (γ. 1971). Σήμερα συνεχίζει να διαμένει στο Παλαιό Φάληρο.

Παραπομπές
----------

1. ↑  Λω, Μαίρη Αρχειοθετήθηκε 2012-05-20 στο Wayback Machine. ιστοσελίδα ραδιοφωνικού σταθμού ΜyGreekFM
2. ↑  "Μαίρη Λω – Νίκυ Γιάκοβλεφ" τού Βαγγέλη Αρναουτάκη, *Όγδοο*, 3 Αυγούστου 2011
Ο **Αντάλμπερο**/Αδαλβέρτος/Αλβέρτος, γερμ.: *Adalbero* (απεβ. π. 1082/86), μέλος της δυναστείας των Οίκου των Oτοκαριδών, ήταν μαργράβος της Στυρίας από το 1075 έως το 1082.

Βιογραφία
---------

Ήταν ο πρωτότοκος γιος του Ότοκαρ Α΄, μαργράβου της Στυρίας, και της συζύγου του Βίλιμπιργκ του Έπενσταϊν, πιθανώς κόρης του Aντάλμπερo δούκα της Καρινθίας. Μετά το τέλος του πατέρα του το 1075, τον διαδέχθηκε ως μαργράβος της Στυρίας.

Όπως και ο πατέρας του, ο Aντάλμπερo τάχθηκε στο πλευρό του βασιλιά Ερρίκου Δ΄ στη σφοδρή έριδα της Περιβολής, η οποία οδήγησε σε αντιπαράθεση με τον μικρότερο αδελφό του Ότοκαρ Β΄, σύμμαχο του πάπα Γρηγορίου Ζ΄. Το 1082 ο Adντάλμπερο αναγκάστηκε τελικά να παραιτηθεί υπέρ του αδελφού του και σκοτώθηκε λίγο αργότερα.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90982045
* GND: 138723796

 |

 |
Η **Ανσονγκό** είναι μια πόλη του Μαλί. Ανήκει στην Περιφέρεια Γκαό, στην Επαρχία Ανσονγκό και στο Διαμέριμσα Ανσονγκό. Έχει πληθυσμό 32.709 κατοίκων (2009).

Γεωγραφία
---------

Η Ανσονγκό βρίσκεται νοτιοανατολικά του Μαλί, νοτιοδυτικά της Περιφέρειας Γκαό και κεντρικά της Επαρχίας Ανσονγκό. Βρίσκεται νοτιοανατολικά της Μονζονγκά. Βρίσκεται στην ανατολική όχθη του Ποταμού Νίγηρα. Βρίσκεται σε συνταγμένες 15°39′34″B 0°30′6″A. Έχει έκταση 496 τ.χλμ..

### Κλίμα

Το κλίμα της Ανσονγκό είναι Σαχελικό. Υπάρχουν δύο χρονικές περίοδοι: η υγρή, που διαρκεί 9 μήνες (από τον Οκτώβιο έως τον Ιούλιο) και η ξηρήνπου διαρκεί τους υπόλοιπους 3 μήνες (από τον Αύγουστο έως τον Οκτώβριο). Η θερμοκρασία κάθε χρόνο κυμαίνεται από τους 15 °C έως τους 45 °C. Το μέσο ύψος βροχής κάθε χρόνο είναι 250 με 350 χιλιοστά.

Οικονομία
---------

Η κύρια οικονομική δραστηριότητα είναι η γεωπονία. Περίπου το 80 % του συνολικού πληθυσμού της πόλης ασχολούνται με τη γεωπονία. Επίσης, η Ανσονγκό βρίσκεται στην ανατολική του Ποταμού Νίγηρα, ο οποίος παίζει σημαντικό ρόλο στην οικονομία της πόλης. Στην περιοχή του ποταμού μεγαλώνουν λαχανικά.

Δημογραφία
----------

Στην πόλη της Ανσονγκό ζουν 32.709 κάτοικοι (2009).

| Χρονιά | Πληθυσμός | Πυκνότητα |
| --- | --- | --- |
| 1998 | 20.791 | 42 |
| 2009 | 32.709 | 32 |

Δείτε επίσης
------------

* Κατάλογος πόλεων του Μαλί

Παραπομπές
----------

* (Γαλλικά) Πληροφορίες για την Ανσονγκό

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Επαρχίες και Διαμερίσματα της Περιφέρειας Γκαό |
| --- |
|  |
| Επαρχίες | 
* Ανσονγκό
* Γκαό
* Μενακά
* Μπουρέμ
 |
|  |
| Διαμερίσματα | 
* Αλατά
* Ανσονγκό
* Αντεραμπουκάν
* Αντσαουαντί
* Γκαμπρό
* Γκαό
* Γκουνζουρέιγ
* Ινκάρ
* Μενακά
* Μπαμπά
* Μπαρά
* Μπουρέμ
* Μπουρρά
* Ν'Τιλλίτ
* Ουατταγκουνά
* Σονί Αλιμπέ
* Ταλατάιγ
* Ταμπόιγ
* Ταρκίντ
* Τεμερά
* Τεσσίτ
* Τιλεμσί
* Τιν-Χαμά
* Τιντρμέν
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136226448
* LCCN: n99022608
* BNF: cb120101498 (data)

 |

 |
Η **ανθρώπινη αυτανάφλεξη** είναι η έννοια της καύσης ενός ζωντανού (ή προσφάτως νεκρού) ανθρώπινου σώματος χωρίς εμφανή εξωτερική πηγή ανάφλεξης. Εκτός των αναφερθέντων περιπτώσεων, οι περιγραφές αυτού του εικαζόμενου φαινομένου εμφανίζονται στη βιβλιογραφία, και οι δύο τύποι έχει παρατηρηθεί ότι μοιράζονται κοινά χαρακτηριστικά όσον αφορά τις συνθήκες και τις σορούς των θυμάτων.

Επιστημονικές έρευνες έχουν προσπαθήσει να αναλύσουν τις αναφερόμενες περιπτώσεις ανθρώπινων αυταναφλέξεων και έχουν οδηγηθεί σε υποθέσεις σχετικά με πιθανές αιτίες και μηχανισμούς, όπως η συμπεριφορά και οι συνήθειες των θυμάτων, η κατανάλωση αλκοόλ και η εγγύτητα σε πιθανές πηγές ανάφλεξης, καθώς και η συμπεριφορά των πυρκαγιών που καταναλώνουν τηγμένα λίπη. Φυσικές αιτιολογίες, καθώς και μη επαληθευμένα φυσικά φαινόμενα, έχουν προταθεί για να εξηγήσουν τις αναφορές ανθρώπινων αυταναφλέξεων. Η τρέχουσα επιστημονική επικρατούσα άποψη είναι ότι οι περισσότερες και ίσως όλες οι περιπτώσεις ανθρώπινης αυτανάφλεξης περιλαμβάνουν παραβλεφθείσες εξωτερικές πηγές ανάφλεξης.
Η Μαίρη-Λουίζ Πάρκερ (*Mary-Louise Parker* ; 2 Αυγούστου 1964) είναι Αμερικανίδα ηθοποιός και συγγραφέας. Έκανε την πρώτη της εμφάνιση στο θέατρο στην παραγωγή του Μπρόντγουεϊ του Craig Lucas *Prelude to a Kiss* το 1990 (για την οποία έλαβε υποψηφιότητα για βραβείο Τόνι) και απέκτησε φήμη μετά την συμμετοχή της στις ταινίες *Grand Canyon* (1991), *Fried Green Tomatoes* (1991), *The Client* (1994), *Bullets over Broadway* (1994), *A Place for Annie* (1994), *Boys on the Side* (1995), *The Portrait of a Lady* (1996) και *The Maker* (1997). Ακολούθησαν συμμετοχές στο θέατρο και σε ανεξάρτητες ταινίες και έτσι κέρδισε το βραβείο Τόνι Καλύτερης Ηθοποιού σε Θεατρική Παράσταση για τον ρόλο της στην ταινία του David Auburn *Proof* το 2001, μεταξύ άλλων βραβείων. Από το 2001 έως το 2006, εμφανίστηκε στην τηλεοπτική σειρά του NBC *The West Wing*, για την οποία ήταν υποψήφια για βραβείο Έμμυ Καλύτερου Β' Ρόλου σε Δραματική Σειρά το 2002. Έλαβε Χρυσή Σφαίρα και βραβείο Έμμυ για την συμμετοχή της στην τηλεοπτική μίνι σειρά του HBO *Angels in America* το 2003.

Η Πάρκερ απέκτησε μεγαλύτερη επιτυχία ως Nancy Botwin, πρωταγωνίστρια στην τηλεοπτική σειρά *Weeds*, που μεταδόθηκε από το 2005 έως το 2012 και για την οποία έλαβε τρεις υποψηφιότητες για βραβείο Έμμυ Καλύτερης Πρωταγωνίστριας σε Κωμική Σειρά από το 2007 έως το 2009 και έλαβε Χρυσή Σφαίρα Καλύτερης Ηθοποιού σε Τηλεοπτική Σειρά, Μιούζικαλ ή Κωμωδία το 2006.

Οι τελευταίες εμφανίσεις της στον κινηματογράφο περιλαμβάνουν ρόλους στις ταινίες *The Spiderwick Chronicles* (2008), *Red* (2010), *R.I.P.D.* (2013) και *Red 2* (2013). Η Πάρκερ επέστρεψε στο Μπρόντγουεϊ το 2019 για να πρωταγωνιστήσει στο μιούζικαλ *The Sound Inside*, κερδίζοντας το 2020 υποψηφιότητα για Βραβείο Τόνι Καλύτερης Ηθοποιού σε Θεατρική Παράσταση. Από το 2007, η Πάρκερ αρθρογραφεί στο περιοδικό *Esquire* και το 2015 κυκλοφόρησε τα απομνημονεύματά της, *Dear Mr. You*. Το 2017, πρωταγωνίστησε στην τηλεοπτική μίνι σειρά του ABC *When We Rise*. Το 2018, εμφανίστηκε ως πολιτική σύμβουλος στο σόου *Billions* στο Showtime.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *Internet Movie Database*. nm0000571. Ανακτήθηκε στις 14  Οκτωβρίου 2015.
3. ↑  (Αγγλικά) *SNAC*. w6029b1h. Ανακτήθηκε στις 9  Οκτωβρίου 2017.
4. ↑  www.theatreworldawards.org/past-recipients.html.

Εξωτερικοί σύνδεσμοι
--------------------

* Πολυμέσα σχετικά με το θέμα  Mary-Louise Parker στο Wikimedia Commons
* Μαίρη Λουίζ Πάρκερ στην IMDb
* Mary Louise Parker at Emmys.com
* Μαίρη Λουίζ Πάρκερ στο Internet Broadway Database (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 117975966
* LCCN: no96021169
* ISNI: 0000 0001 1033 3296
* GND: 131800183
* SUDOC: 134095138
* BNF: cb14027612g (data)
* MusicBrainz: 916c0080-1227-441b-b4e3-5c1c66266470
* NKC: xx0085801
* BNE: XX1110815

 |

 |
**Ανθρώπινη Φυσιολογία** ή **Φυσιολογία του Ανθρώπου**, όπως απαντάται συχνότερα, είναι μία επιστήμη, κλάδος της Βιολογίας Ανθρώπου και θεμελιώδες αντικείμενο μελέτης στην Ιατρική και νοσηλευτική και η οποία ασχολείται με τη μελέτη της λειτουργίας των ανθρωπίνων κυττάρων και παραπέρα των οργανικών συστημάτων του ανθρωπίνου σώματος και συνολικότερα με τη λειτουργία του ανθρώπινου οργανισμού. Αποτελεί τμήμα του γενικότερου βιολογικού κλάδου της Φυσιολογίας, που ασχολείται με τη μελέτη της λειτουργίας του συνόλου των διαφορετικών οργανισμών.

Αναλυτικά
---------

Κάθε μονάδα ζωής είναι ένα σύνολο δομών που έχει στόχο την παραγωγή κάποιου έργου, υποσυνόλου της λειτουργίας του συστήματος ή σώματος στο οποίο ανήκει. Για παράδειγμα, το κύτταρο είναι η μικρότερη μονάδα ζωής που υπάρχει στον ανθρώπινο οργανισμό. Τα κύτταρα μπορεί να έχουν κάποια κοινά χαρακτηριστικά αλλά το καθένα εμφανίζει ιδιαιτερότητες και σε επίπεδο κατασκευής αλλά πιο πολύ σε επίπεδο λειτουργίας. Πολλά κύτταρα μαζί σχηματίζουν τους ιστούς και πολλοί ιστοί σχηματίζουν τα όργανα και τους αδένες του ανθρωπίνου σώματος. Τα όργανα του σώματος κατα κατηγορίες (ανάλογα με τη λειτουργία στην οποία συμμετέχουν) σχηματίζουν σύνολα ανατομικά και λειτουργικά, τα οποία ονομάζονται οργανικά συστήματα ή απλώς συστήματα. Τα οργανικά αυτά σύνολα, από άποψη κατασκευής τα μελετά η ανατομική του ανθρώπου κι από άποψη λειτουργίας τα μελετά η φυσιολογία. Τα οργανικά συστήματα είναι το αναπνευστικό σύστημα, το καρδιαγγεικό σύστημα, το νευρικό σύστημα, το μυϊκό σύστημα, το ερειστικό σύστημα, το πεπτικό σύστημα, το ουροποιητικό σύστημα, το γεννητικό σύστημα, το σύστημα των αισθητηρίων οργάνων, το σύστημα των ενδοκρινών αδένων ή ορμονικό σύστημα και τέλος το δέρμα με τα εξαρτήματά του, που μελετάται ως ένα ενιαίο σύστημα. Κάποιοι θεωρούν ότι το δέρμα δεν αποτελεί αυτόνομο οργανικό σύστημα αλλά ανήκει στο σύστημα των αισθητηρίων οργάνων του ανθρώπου. Κάποιοι άλλοι πάλι θεωρούν το ουροποιητικό και το γεννητικό σύστημα ως ένα ενιαίο, λόγω γειτονίας και κάποιας λειτουργικής συσχέτισης των δύο αυτών οργανικών συστημάτων, και γι' αυτό σε αρκετά βιβλία ανατομίας ή φυσιολογίας συναντάται ο όρος ουροποιογεννητικό σύστημα.

Λειτουργική ανατομική
---------------------

Με τη λειτουργία λοιπόν των κυττάρων, των ιστών, των οργάνων, των συστημάτων και του οργανισμού ασχολείται η φυσιολογία του ανθρώπου.
Επειδή τα όρια της ανατομικής και της φυσιολογίας δεν είναι απόλυτα, υπάρχει ένας κλάδος ή μία μέθοδος μελέτης του ανθρωπίνου σώματος που ονομάζεται λειτουργική ανατομική, που μελετά την κατασκευή των δομών του ανθρωπίνου σώματος σε σχέση με τη λειτουργία τους. Αυτή αποτελεί μια πιο ολοκληρωμένη διδακτική μέθοδο στις επιστήμες που ασχολούνται με τον άνθρωπο και την υγεία του (ιατρική, νοσηλευτική, οδοντιατρική, φαρμακευτική, επιστήμη φυσικής αγωγής, φυσικοθεραπεία).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ανθρώπινη φυσιολογία** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85062884
* NKC: ph120451

 |

 |
Η Λαίδη **Μαίρυ Βικτόρια Ντάγκλας-Χάμιλτον** (αγγλ. *Lady Mary Victoria Douglas-Hamilton*, 11 Δεκεμβρίου 1850 - 14 Μαΐου 1922) από τον Οίκο των Χάμιλτον, ήταν ευγενής από τη Σκωτία, πρόγονος τριών πριγκίπων του Μονακό.

Βιογραφία
---------

Ήταν η δεύτερη κόρη του Ουίλλιαμ, Mαρκήσιου του Ντάγκλας, 11ου Δούκα του Χάμιλτον, και της Μαρίας Αμαλίας των Τσέρινγκεν, κόρης του Καρόλου του Μπάντεν.

Ο πρώτος της γάμος ήταν στο Σατώ ντε Μαρσαί με τον Αλβέρτο, μόνο γιο και διάδοχο του Καρόλου Γ΄ του Μονακό.Ο γάμος κανονίστηκε με την επιθυμία του πριγκιπικού Οίκου του Μονακό, καθώς από καιρό η μητέρα του και η γιαγιά τού Αλβέρτου φιλοδοξούσαν να τον νυμφεύσουν με ένα μέλος του βρετανικού βασιλικού Οίκου. Επειδή η Βασίλισσα Βικτωρία δεν ήθελε να δώσει μία νύφη από την οικογένειά της, προτάθηκε η Λαίδη Μαίρυ Βικτόρια ως κατάλληλη.

Ο γιος τους Λουδοβίκος έγινε πρίγκιπας του Μονακό. Ο γάμος της Μαίρυ Βικτόρια ακυρώθηκε στις 3 Ιανουαρίου 1880 από την εκκλησία και στις 28 Ιουλίου 1880 ακυρώθηκε και πολιτικά με διάταγμα του Καρόλου Γ΄.

Ο δεύτερός της γάμος έγινε με τον Τάσσιλο Φεστέτιτς, Κόμη της Τόλνα. Απέκτησαν τέσσερα τέκνα. Κατά τα 40 έτη του γάμου της με τον Κόμη -και έπειτα Πρίγκιπα Φεστέτιτς- η Λαίδη Μαίρη-Βικτώρια επέβλεψε την επέκταση και αναμόρφωση της κύριας έδρας των Φεστέτιτς: του Ανακτόρου Φεστέτιτς και των κήπων του στο Κέστελυ της δυτικής Ουγγαρίας. Σε πολυάριθμες περιπτώσεις αυτή και ο σύζυγός της ψυχαγώγησαν τον αδελφό της Ουίλλιαμ, 12ο Δούκα του Χάμιλτον, και τον σημαίνοντα φίλο του Αλβέρτο Εδουάρδο, Πρίγκιπα της Ουαλίας. Υπάρχουν ακόμη στο ανάκτορο πίνακες με μέλη της οικογένειάς της, όπως ένα του πατέρα της με πλήρη στολή των Χάιλαντς. Έξω από το ανάκτορο, εκατέρωθεν της εισόδου, υπάρχουν τα οικόσημα αυτής και του συζύγου της.

Επιπλέον η *Βιβλιοθήκη Ελικώνας* του ανακτόρου περιέχει πολλά έργα, που ήρθαν στο Κέστχελυ στη Λαίδη Μαίρυ Βικτόρια από τις συλλογές του πατέρα της και του αδελφού της, από το Ανάκτορο Χάμιλτον. Η γη του ανακτόρου, στις όχθες της λίμνης Μπάλατον, περιέχει ένα μαυσωλείο για τους Φεστέτιτς, όπου τελικά αποτέθηκαν η Λαίδη και ο Τάσσιλο.

Οικογένεια
----------

Παντρεύτηκε πρώτα το 1869 τον Αλβέρτο Α΄ του Μονακό και είχε τέκνο:

* Λουδοβίκος Β΄ 1870-1949, Πρίγκιπας του Μονακό, τελευταίος του Οίκου του.
	+ (νόθη) Καρλόττα 1898-1977, Δούκισσα του Βαλεντινουά, παντρεύτηκε τον Πιέρ ντε Πολινιάκ.

Διαζέυχθηκαν το 1880 και η Μαίρυ Βικτόρια έκανε δεύτερο γάμο το 1880 με τον Ούγγρο Τάσσιλο Φεστέτιτς, Κόμη της Τόλνα. Είχαν τέσσερα τέκνα με τον τίτλο Κόμης/Κόμισσα Φεστέτιτς ντε Τόλνα:

* Μαρία Ματίλντ 1881-1953.
* Γκυόργκυ Τάσσιλο.
* Αλεξάντρα Όλγκα1884-1963.
* Καρόλα Φριντερίκα.

Πηγές
-----

* ThePeerage.com
* Anne Edwards, The Grimaldis of Monaco, 1992

Αναφορά σε πηγές
----------------

1. 1 2  Darryl Roger Lundy: (Αγγλικά) *The Peerage*. p10128.htm#i101275. Ανακτήθηκε στις 9  Οκτωβρίου 2017.
2. 1 2  *GeneaStar*. douglashamiltonm.
3. 1 2  p10128.htm#i101275. Ανακτήθηκε στις 7  Αυγούστου 2020.
4. ↑  Darryl Roger Lundy: (Αγγλικά) *The Peerage*.
Το "**El Cascabel**" (μετάφραση: *Η μικρή καμπάνα*) είναι ένα παραδοσιακό μεξικανικό τραγούδι, το οποίο γράφτηκε, σε άνγωστο έτος, από τον Λορένθο Μπαρθελάτα, κυκλοφόρησε μετά τον θάνατό του το 1943. Οι στίχοι του κομματιού αφορούν μία μικρή καμπάνα, την οποία ο ήρωας τη δίνει στην αγαπημένη του, για να μπορεί να παίζει με αυτή όλη μέρα. Το κομμάτι εμπεριέχει διάφορα στοιχεία της μεξικανικής μουσικής και το είδος του ονομάζεται ουαπάνγκο.

Το εν λόγω τραγούδι είναι ένα από τα σημαντικότερα ισπανόφωνα κομμάτιου, καθώς το 1977, ήταν το μοναδικό ισπανόφωνο τραγούδι που συμπεριλήφθηκε στον χρυσό δίσκο του Βόγιατζερ και στάλθηκε μαζί με άλλα αρχεία στο διάστημα. Το κομμάτι, επιβεβαιώνει τη δημοφιλία του, έχοντας διασκευαστεί έως και το 2019, 146 φορές. Μερικοί εκ των καλλιτεχνών που το διασκεύασαν είναι οι Γιώργος Νταλάρας, Αλεχάντρο Φερνάντες, Λίλα Ντάουνς, Πέπε Αγκιλάρ και Yanni.

Παραπομπές
----------

1. ↑  EDGAR OLIVARES (5 Σεπτεμβρίου 2017). «El Cascabel: la canción mexicana que enviamos al espacio exterior». Codigoespagueti.com. Ανακτήθηκε στις 10 Δεκεμβρίου 2019.
2. ↑  Carl Sagan. «una vida en el cosmos». Ανακτήθηκε στις 10 Δεκεμβρίου 2019.

Εξωτερικοί σύνδεσμοι
--------------------

* Η έκδοση που στάλθηκε στο διάστημα YouTube
Το ηρωϊκό μαρτύριο του Κόμη Έγκμοντ ενέπνευσε στον Μπετόβεν μία από της πιο λαμπρές εισαγωγές του.
***Egmont***, opus 84, ονομάζεται μουσική σύνθεση του Λούντβιχ βαν Μπετόβεν για το ομώνυμο θεατρικό έργο του Γιόχαν Βόλφγκανγκ φον Γκαίτε. Αποτελείται από μία Εισαγωγή και εννέα κομμάτια για σοπράνο και ορχήστρα. Ο Μπετόβεν το συνέθεσε μεταξύ Οκτωβρίου 1809 και Ιουνίου 1810, ενώ η πρώτη εκτέλεση δόθηκε στις 15 Ιουνίου 1810.

Το θέμα της σύνθεσης είναι η ιστορία και ο ηρωισμός του Κόμη του Έγκμοντ. Ο Μπετόβεν θαύμαζε τον Γκαίτε και το έργο του ενώ η ηρωική αυτοθυσία του καταδικασμένου σε θάνατο, Έγκμοντ, για την σθεναρή του αντίσταση στην καταπίεση τον ενέπνεε, ίσως λόγω και της δικής του φλαμανδικής καταγωγής.

Η μουσική δέχθηκε εγκωμιαστικά σχόλια για την ποίησή της, ιδιαιτέρως από τον Ερνστ Τέοντορ Αμαντέους Χόφμαν. Ενώ ο ίδιος ο Γκαίτε δήλωσε ότι ο Μπετόβεν εξέφρασε τις προθέσεις του με «με αξιοσημείωτη μεγαλοφυΐα».

Η δυναμική και εκφραστική εισαγωγή είναι ένα από τα τελευταία έργα της δεύτερης περιόδου του. Είναι διάσημη σύνθεση όσο και η εισαγωγή Κοριολανός και παρόμοιου ύφους με την 5η Συμφωνία την οποία ολοκλήρωσε δύο χρόνια νωρίτερα.

Το έργο αποτελείται από τα εξής τμήματα, μεταξύ των οποίων η εισαγωγή, το ληντ *Die Trommel gerühret* και το *mort de Klärchen* είναι ιδιαιτέρως γνωστά:

1. Ouverture: Sostenuto, ma non troppo - Allegro
2. Lied: "Die Trommel gerühret"
3. Entracte: Andante
4. Entracte: Larghetto
5. Lied: "Freudvoll und Leidvoll"
6. Entracte: Allegro - Marcia
7. Entracte: Poco sostenuto e risoluto
8. Mort de Klärchen
9. Melodram: "Süßer Schlaf"
10. Siegessymphonie (*Συμφωνία της νίκης*): Allegro con brio

Παραπομπές
----------

1. ↑  Denis Matthews (1985). *Beethoven*. London: J.M. Dent & Sons Ltd. ISBN 0-460-86035-6.
2. ↑  Klassika: Ludwig van Beethoven (1770-1827): Egmont

Εξωτερικοί σύνδεσμοι
--------------------

* Egmont Overture: Ελεύθερες παρτιτούρες στο International Music Score Library Project.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 186723831
* LCCN: n83152543
* GND: 300015127
* BNF: cb139082656 (data)

 |

 |
Θρησκευτικός τίτλος. **Μεγαλόσχημος** θεωρείται ο Μοναχός ανώτατης τάξης ο οποίος φέρει προς διάκριση του τίτλου του, κουκούλα.

Κατά το Κανονικό Δίκαιο μεγαλόσχημοι γίνονταν κατόπιν αδείας του Ηγουμένου οι επί 30ετία διακριθέντες Μοναχοί στην αυστηρά τήρηση των μοναχικών κανόνων. Φέρει σχήμα, που είναι επάνω του κεντημένα με κόκκινη κλωστή ο Σταυρός, η Λόγχη, ο Σπόγγος και τα γράμματα IC XC NI KA, ΦΧ ΦΠ (Φως Χριστού Φαίνει Πάσι), ΕΕ ΕΕ (Εωσφόρος Έπεσεν, Εύρωμεν Εδέμ ή Ελένης Εύρεσις Εβραίων Έλεγος), ΡΡ ΔΡ (Ρητορικοτέρα Ρημάτων Δακρύων Ροαί), ΘΘ ΘΘ (Θεού Θέα Θείον Θαύμα), ΤΤ ΔΦ (Τούτο Το σχήμα Δαίμονες Φρίττουσι), ΧΧ ΧΧ (Χριστός Χριστιανοίς Χαρίζεται Χάριν), ΤΚ ΠΓ (Τόπος Κρανίου Παράδεισος Γέγονεν).

Σήμερα και μεταφορικά στις νεοελληνικές εκφράσεις Μεγαλόσχημος χαρακτηρίζεται αυτός που παριστάνει τον σπουδαίο ή ο κατέχων επάξια αξιώματα και τίτλους.
Μπουκάλι με Μεσκάλ
Το **μεσκάλ** είναι ένα αποσταγμένο αλκοολούχο ποτό, το οποίο φτιάχνεται από αγαύη χωρίς διάκριση σε είδος. Είναι το εθνικό ποτό του Μεξικού. Η λέξη Μεσκάλ προέρχεται από τη λέξη mexcalli(Ναχουάτι), που σημαίνει "ψημένη αγαύη".

Η αγαύη βρίσκεται κυρίως σε περιοχές του Μεξικού, αν και η μεγαλύτερη ποσότητα του μεσκάλ παράγεται στην πόλη Οαχάκα. Φτιάχνεται και σε άλλες πόλεις, όπως: Ντουράνγκο, Γκουαναχουάτο, Γκερέρο, Σαν Λουίς Ποτοσί , Ταμαουλίπας, Ζακατέκας, Μιτσοακάν και προσφάτως Πουέμπλα. 

Αν αποσταγμένα ποτά παράγονταν στο Μεξικό πριν την Ισπανική Κατάκτηση δεν είναι γνωστό. Οι Ισπανοί έμαθαν ντόπια ποτά που παράχθηκαν με ζύμωση όπως το πούλκε, που παράγεται από το φυτό μέγκε. Σύντομα, οι κατακτητές πειραματίστηκαν με την αγαύη και το αποτέλεσμα ήταν το μεσκάλ.

Ακόμα και σήμερα, το μεσκάλ παρασκευάζεται από την καρδιά της αγαύης, που ονομάζεται *piña.* Στο Μεξικό, το μεσκάλ καταναλώνεται σκέτο και έχει καπνιστή, δυνατή γεύση. Το πιο διάσημο είδος του είναι η τεκίλα, που ιδιαίτερα φτιάχνεται από μπλε αγαύη προερχόμενη από συγκεκριμένες περιοχές. Το Μεξικό το εξάγει κυρίως στην Ιαπωνία και τις ΗΠΑ, αλλά και αλλού.

Παραπομπές
----------

1. ↑  What is Mezcal? Elmezcal.org Αρχειοθετήθηκε 2012-03-19 στο Wayback Machine.
2. ↑  Lagasse, Erich. «Mezcal: típico afrodisíaco mexicano» [Mezcal:Typical Mexican Afrodisiac] (στα Ισπανικά). Univision. Αρχειοθετήθηκε από το πρωτότυπο στις 29 Μαρτίου 2010. Ανακτήθηκε στις 19 Οκτωβρίου 2009.
3. ↑  Mezcal PhD. «Tequila vs. Mezcal». *mezcalphd.com*. Ανακτήθηκε στις 13 Δεκεμβρίου 2020.
4. ↑  Zizumbo-Villarreal et al. (2009), Distillation in Western Mesoamerica before European Contact, *Economic Botany* 63(4):413-426.
5. ↑  De Barrios, Virginia B. (2002). *A Guide to Tequila, Mezcal and Pulque*. Mexico City: Minutiae Mexicana S.A de C.V. σελίδες 39–44. ISBN 968-7074-46-9.
6. ↑  «Oaxaca Mezcal». Go Oaxaca. Αρχειοθετήθηκε από το πρωτότυπο στις 19 Μαΐου 2011. Ανακτήθηκε στις 5 Ιουνίου 2011.
7. ↑  Saltzstein, Dan (2009-04-21). «Hoping Mezcal Can Turn the Worm». *New York Times* (New York).. Ανακτήθηκε στις 2009-10-09.
8. ↑  Archibold, Randal C. (2011-07-21). "Move Over, Tequila, It's Mescal's Turn to Shine", *New York Times*. Retrieved 2016-03-19.
9. ↑  «Producción de mezcal genera 29,000 empleos» (στα Spanish). *El Siglo de Durango* (Mezquital, Dgo). 2009-02-23. Αρχειοθετήθηκε από το πρωτότυπο στις 2011-07-22.. Ανακτήθηκε στις 2009-10-19.